Negarnaviricota

Os Negarnaviricota ou virus de ARN de febra negativa (virus −ssRNA polas súas siglas en inglés de negative-single-stranded RNA ou virus de ARN monocatenario negativo ou virus de ARN monocatenario de sentido negativo) son un grupo de virus relacionados que teñen xenomas monocatenarios de sentido negativo, feitos de ácido ribonucleico (ARN). Teñen xenomas que actúan como febras complementarias a partir das cales se sintetiza o ARN mensaxeiro (ARNm) polo encima viral ARN polimerase dependente de ARN (RdRp). Durante a replicación do xenoma viral, a RdRp sintetiza un antixenoma de sentido positivo que se usa como molde para crear o ARN de sentido negativo xenómico. Os virus de ARN de febra negativa tamén comparten algunhas outras características: a maioría conteñen unha envoltura viral que rodea a súa cápside, a cal encapsula o xenoma viral, os xenomas dos virus −ssRNA adoitan ser liñais, e é común que o seu xenoma estea segmentado.

Os virus de ARN de febra negativa constúen o filo Negarnaviricota, do reino Orthornavirae e o realm Riboviria. Descenden dun antepasado común que era un virus de ARN bicatenario (dsRNA), e considéranse un clado irmán dos reovirus, que son virus de ARN bicatenario. Dentro do filo hai dúas grandes ramas que forman dous subfilos: Haploviricotina, cuxos membros son principalmente non segmentados e que codifican unha RdRp que sintetiza extremos caparuza (caps) no ARNm, e Polyploviricotina, cuxos membros están segmentados e que codifican unha RdRp que retira as caparuzas dos ARNm hóspedes. No filo recoñécense 6 clases.

Os virus de ARN de febra negativa están estreitamente asociados cos artrópodos e poden ser informalmente divididos entre os que dependen de artrópodos para a súa transmisión e os que descenden de virus de artrópodos pero que agora poden replicarse en vertebrados sen axuda dos artrópodos. Importantes virus −ssRNA transmitidos por artrópodos son o virus da febre do Val do Rift e o virus do bronceado do tomate. Notables virus −ssRNA de vertebrados son o virus Ébola, os hantavirus, os virus da gripe, o virus da febre de Lassa, e o virus da rabia.

 Etimoloxía 

Negarnaviricota toma a primeira parte do seu nome do latín nega, que significa negativo, a parte media de rna, referido ao ARN (en inglés RNA), e a parte final, viricota, é o sufixo usado na nomenclatura para os fis de virus. O subfilo Haploviricotina empeza por Haplo, do grego antigo  ἁπλός, que significa simple, e o sufixo viricotina usado para os subfilos de virus. O subfilo Polyploviricotina contén  Polyplo, do grego πολύπλοκος, que significa complexo.

 Características 
 Xenoma 
miniatura|Virión do virus da estomatite vesicular (VSV) e  xenomas de Mononegavirales.

Todos os virus en Negarnaviricota son virus de ARN monocatenarios de sentido negativo (−ssRNA). Teñen xenomas de ARN, pero monocatenarios (existe outro grupo de virus don ARN bicatenario). Os seus xenomas son de sentido negativo,o cal quere dicir que o ARN mensaxeiro  (ARNm) pode sintetizarse directamente a partir do xenoma polo encima viral ARN polimerase dependente de ARN (RdRp), tamén chamado ARN replicase, que está codificado en todos os virus −ssRNA. Coa excepción dos virus do xénero Tenuivirus e algúns da familia Chuviridae, todos os virus −ssRNA  teñen xenomas lineares en vez de circulares, e os xenomas poden estar segmentados ou non. Todos os xenomas −ssRNA conteñen repeticións invertidas terminais, que son secuencias de nucleótidos palindrómicas en cada extremo do xenoma.

 Replicación e transcrición 

</gallery>

 Notas a rodapé 

 Notas 

 Véxase tamén 
 Bibliografía 



Categoría:Virus